La Casa de la Joventut de Paterna celebra l'arribada de la Pasqua amb una programació temàtica
05/04/2023

# La Casa de la Joventut de Paterna celebra l'arribada de la Pasqua amb una programació temàtica

[![ La Casa de la Joventut de Paterna celebra l'arribada de la Pasqua amb una programació temàtica ](/images/noticias/2023/4/8745/8745_lg.jpg)](/images/noticias/2023/4/8745/8745_lg.jpg)

05.04.2023

*   Tornejos de videojocs, tallers de cuina, una sessió de cinema, així com jocs tradicionals ompliran l'agenda de la Casa de la Joventut durant el mes d'abril.
*   Els dies 11, 12, 13 i 14 d'abril, de 10 a 14 hores se celebrarà el campament urbà Matí de Pasqua amb jocs tradicionals i esportius, taller de cuina, una excursió al parc Gulliver, cerca d'ous de pasqua, festa, així com un concurs de disfresses.

L'Ajuntament de Paterna, a través de la Casa de la Joventut, ha organitzat una variada programació d'activitats, amb motiu de l'arribada de la Pasqua, des de hui, 5 d'abril, fins al divendres 28.

Hui, dimecres 5, s'impartirà el taller Crea el teu clauer personalitzat, que donarà inici al calendari d'activitats joves. Demà, dijous 6 d'abril, es durà a terme una nova jornada de Cinèfils. Dimarts que ve, 11 d'abril, se celebrarà la vesprada pasquera amb jocs tradicionals i vols de cometa.

La programació continuarà el dimecres 12 amb el torneig de Among-us, el divendres 14 amb el taller Cuina i decora les teues muffins i el divendres 28 amb el torneig de Wii Sports. Tots els dies d'abril les activitats s'iniciaran a les 18 hores a la Casa de la Joventut de Parc Central.

A més, tots els divendres del mes tindrà lloc el Racó del Joc de 16.30 hores a 20.30 hores en el Parc Central, i de 17 a 21 hores en la seu de Maestro Canós.

D'altra banda, els dies 11, 12, 13 i 14 d'abril, de 10 a 14 hores, el Parc Central acollirà el Matí de Pasqua. El calendari de la Pasqua Jove compon una nova edició d'aquest campament urbà, que inclourà jocs tradicionals i esportius, taller de cuina, una excursió al parc Gulliver, cerca d'ous de pasqua, festa, així com un concurs de disfresses.

Les persones interessades (entre 12 i 15 anys) podran inscriure's, per un preu de 20 euros, de manera presencial a la Casa de la Joventut, en horari de dilluns a dijous d'11 a 14 hores i de dilluns a divendres de 16 a 20.30 hores.

Tal com ha destacat el regidor de Joventut, Roberto Usina, _“el Matí de Pasqua complementa l'oferta d'oci que des de la Casa de la Joventut proposem per a la joventut paternera, ja que també se celebren multitud d'activitats temàtiques gràcies a l'Agenda Jove d'abril”._